title: Kalaxe ke weltikya (suterot)
text: Ba viel ke frimara, Denise va twa ke Mouret kazawar, i va koganera ta sielestura do in. Va vunda ke mana esturinda grupenar : moi estura, to « eftol » tir, isen Clara is konaka artanya ixam al paked. Denise va gundaca vewar voxe vofar da renar, nope intafa lickuca. Aurélie W-ya puvotesa va Mouret va kakevetca konakilar. Denise wan medjukukempar, nekev inyona sausa pulvaxa isu borera. In va pofa dusiva malsaver : erba is inafa tiyisa mucukera ikz-. Kevon, dusiva ke Denise tid gojafa. Mouret tufikawer voxen Denise va skedegasa stuva vewar. Batcoba va Mouret adre gevar.